
Ministru kabineta rīkojums Nr. 713
Rīgā 2022. gada 20. oktobrī (prot. Nr. 53 8. §)
Par finansējuma piešķiršanu Augšdaugavas novada pašvaldībai projekta "Daudzfunkcionālas mācību bāzes, kas piemērota valsts aizsardzības mācības un interešu izglītības Jaunsardze audzēkņu apmācībai, izveide" īstenošanai
· 1. Lai izveidotu daudzfunkcionālu mācību bāzi, kas piemērota valsts aizsardzības mācības apgūšanai un interešu izglītības programmas "Jaunsardze"  apmācībai, piešķirt 2022. gadā Augšdaugavas novada pašvaldībai no Aizsardzības ministrijas budžeta programmas 33.00.00 "Aizsardzības īpašumu pārvaldīšana" finansējumu 52 834 euro apmērā projekta "Daudzfunkcionālas mācību bāzes, kas piemērota valsts aizsardzības mācības un interešu izglītības Jaunsardze audzēkņu apmācībai, izveide" īstenošanai. 
· 2. Aizsardzības ministrijai noslēgt sadarbības līgumu ar Augšdaugavas novada pašvaldību par finansējuma piešķiršanu šā rīkojuma 1. punktā minētā uzdevuma izpildei. Līgumā paredzēt līdzekļu izlietojuma kontroli un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Augšdaugavas novada pašvaldība.

